รายงานการประชุมคณะกรรมการบัณฑิตศึกษา

ครั้งที่ 1/2560 วันพฤหัสบดีที่ 23 กุมภาพันธ์ 2560 ณ ห้องประชุมพยัคฆา ชั้น 5

อาคารพิเชฏฐ์ เหลืองทองคำ คณะสัตวแพทยศาสตร์ มหาวิทยาลัยขอนแก่น

ผู้มาประชุม

1. รองคณบดีฝ่ายวิชาการ ประธานกรรมการ

2. รองศาสตราจารย์บงกช นพผล กรรมการ

3. ผู้ช่วยศาสตราจารย์สมโภชน์ วีระกุล กรรมการ

4. ผู้ช่วยศาสตราจารย์สุปราณี จิตรเพียร กรรมการ

5. ผู้ช่วยศาสตราจารย์พีระพล สุขอ้วน กรรมการ

6. ผู้ช่วยศาสตราจารย์ธวัชชัย โพธิ์เฮือง กรรมการ

7. นางทักษ์ศภรณ์ ตาละลักษณ์ กรรมการ

8. นางสาวชนิดา ชาอินทร์ กรรมการและเลขานุการ

ผู้ไม่มาประชุม

1. ผู้ช่วยคณบดีฝ่ายวิชาการ กรรมการ

2. ผู้ช่วยศาสตราจารย์นฤพนธ์ คำพา กรใรมการ

3. อาจารย์ทรรศิดา พลอยงาม กรรมการ

4. ผู้ช่วยศาสตราจารย์ขวัญเกศ กนิษฐานนท์ กรรมการ

เริ่มประชุมเวลา 13.30 นาฬิกา

วาระที่ 1 เรื่อง รับรองรายงานการประชุม

1.1 เรื่อง รับรองรายงานการประชุมครั้งที่ 1/2560 วันพฤหัสบดีที่ 23 กุมภาพันธ์ 2560

ประธานเสนอให้ที่ประชุมรับรองรายงานการประชุมครั้งที่ 1/2560 วันพฤหัสบดีที่ 23 กุมภาพันธ์ 2560

ที่ประชุมมีมติ ให้แก้ไขรายงานการประชุมฯ ดังนี้

หน้าที่ 1 บรรทัดที่ 25 และ 28 ให้แก้ไขคำผิด จาก “ประธารฯ” แก้ไขเป็น “ประธานฯ” แล้วจึงรับรองรายงานการประชุมครั้งที่ 1/2560 วันพฤหัสบดีที่ 23 กุมภาพันธ์ 2560

วาระที่ 2 เรื่อง แจ้งเพื่อทราบ

2.1 เรื่อง ขั้นตอนการดำเนินการ คำสั่งแต่งตั้ง รายชื่อนักศึกษา และกำหนดการสอบวัดคุณสมบัติ (QE) ระดับบัณฑิตศึกษา ประจำภาคปลาย ปีการศึกษา2559

นางสาวชนิดา ชาอินทร์ แจ้งรายละเอียดขั้นตอนการดำเนินการ คำสั่งแต่งตั้ง รายชื่อนักศึกษา และกำหนดการสอบวัดคุณสมบัติ (QE) ระดับบัณฑิตศึกษา ประจำภาคปลาย ปีการศึกษา 2559

มติ รับทราบ และเห็นความให้ นางสาวชนิดา ชาอินทร์ แจ้งนักศึกษาทราบ และดำเนินการต่อไป

2.2 เรื่อง ปฏิทินการรายงานความก้าวหน้า ระดับบัณฑิตศึกษา ประจำปีการศึกษา 2559

นางสาวชนิดา ชาอินทร์ แจ้งในที่ประชุมฯ เกี่ยวกับปฏิทินการรายงานความก้าวหน้า ระดับบัณฑิตศึกษา ประจำปีการศึกษา 2559

มติ รับทราบ และ ให้นำเสนอการรายงานความก้าวหน้าเป็นภาษาอังกฤษ และให้นำเสนอ 6 นาที และถาม – ตอบ 4 นาที โดยให้ นางสาวชนิดา ชาอินทร์ ดำเนินการประชาสัมพันธ์ให้อาจารย์ทั้งคณะ และนักศึกษาทราบต่อไป

2.3 เรื่อง แนวปฏิบัติเกี่ยวกับระเบียบ มหาวิทยาลัยขอนแก่น ว่าด้วยการศึกษาระดับบัณฑิตศึกษา

พ.ศ. 2559

นางสาวชนิดา ชาอินทร์ ให้ข้อมูลระเบียบมหาวิทยาลัยขอนแก่น ว่าด้วยการศึกษาระดับบัณฑิตศึกษา พ.ศ. 2559 ที่มีการปรับปรุงแก้ไข (ตามเอกสารแนบ)

มติ รับทราบ

วาระที่ 3 เรื่อง สืบเนื่อง

3.1 การติดตาม มคอ.3 ภาคปลาย และ มคอ.5 ภาคต้น ปีการศึกษา 2559

ประธานแจ้งในที่ประชุมฯ ถึงผลการติดตาม มคอ.3 และ มคอ.5 ระดับบัณฑิตศึกษา ปีการศึกษา 2559 สำหรับ มคอ. 5 มี 2 รายวิชาที่ยังไม่ได้ดำเนินการ คือ วิชา 710 893 โดยมี ผศ.อรัญ จันทร์ลุน เป็นผู้รับผิดชอบรายวิชา และ วิชา 717 724 โดยมี อ.ทรรศิดา พลอยงาน เป็นผู้รับผิดชอบรายวิชา และขอหารือที่ประชุมฯ ในส่วนของผู้รับผิดชอบการจัดทำ มคอ. 5 รายวิชาวิทยานิพนธ์

มติ สำหรับการจัดทำ มคอ. 5 รายวิชาวิทยานิพนธ์ ให้นางสาวชนิดา ชาอินทร์ เป็นผู้กรอกข้อมูลหมวดที่ 3 สรุปผลการจัดการเรียนการสอนของรายวิชา ให้อาจารย์ที่ปรึกษารับผิดชอบกรอกข้อมูลหมวดที่ 3 ข้อที่ 5 ในกรณีมีนักศึกษาที่มีผลการเรียน เป็น S=0 ข้อที่ 6 (ถ้ามี) และ หมวดที่ 6 แผนการปรับปรุง โดยให้นางสาวชนิดา ชาอินทร์ เพิ่มเติมรายชื่ออาจารย์ที่ปรึกษาเข้าไปในรายชื่ออาจารย์ผู้ร่วมสอนในรายวิชา

3.2 เรื่อง ความคืบหน้าของการปรับปรุงหลักสูตร พ.ศ. 2560 ระดับบัณฑิตศึกษา

ประธาน ขอนำวาระ 4.1 เรื่อง คุณวุฒิคณาจารย์ ประจำหลักสูตร ระดับบัณฑิตศึกษา รวมเป็นวาระสืบเนื่อง และแจ้งให้กรรมการทราบถึงความคืบหน้าของการปรับปรุงหลักสูตร ดังนี้

|  |  |  |  |
| --- | --- | --- | --- |
| **ลำดับ** | **สาขาวิชา** | **การดำเนินการ** | **ผู้รับผิดชอบ** |
| 1 | ป.เอก วิทยาศาสตร์การสัตวแพทย์ หลักสูตรนานาชาติ | ส่งกรรมการกลั่นกรอง มหาวิทยาลัยขอนแก่น ตามหนังสือเลขที่ ศธ 0514.18.1.4/1985 เมื่อวันที่ 18 พฤศจิกายน 2559 | ชนิดา |
| 2 | ป.เอก วิทยาศาสตร์การสัตวแพทย์ หลักสูตรปกติ | ส่งกรรมการกลั่นกรอง มหาวิทยาลัยขอนแก่น ตามหนังสือเลขที่ ศธ 0514.18.1.4/2006 เมื่อวันที่ 23 พฤศจิกายน 2559 | ชนิดา |
| 3 | ป.โท วิทยาศาสตร์การสัตวแพทย์ หลักสูตรนานาชาติ | ส่งกรรมการกลั่นกรอง มหาวิทยาลัยขอนแก่น ตามหนังสือเลขที่ ศธ 0514.18.1.4/149 เมื่อวันที่ 23 มกราคม 2560 | ชนิดา |
| 4 | ป.โท วิทยาศาสตร์การสัตวแพทย์ หลักสูตรปกติ | ส่งกรรมการกลั่นกรอง มหาวิทยาลัยขอนแก่น ตามหนังสือเลขที่ ศธ 0514.18.1.4/298 เมื่อวันที่ 14 กุมภาพันธ์ 2560 | ชนิดา |
| 5 | ป.โท สหวิทยาการสัตวแพทยศาสตร์ หลักสูตรปกติ | ส่งผู้ทรงคุณวุฒิพิจารณา เมื่อวันที่ 21 ธันวาคม 2559 และอยู่ระหว่างรอผลการพิจารณาจากผู้ทรงคุณวุฒิ และคาดว่าจะส่งกรรมการกลั่นกรอง มหาวิทยาลัย ภายในเดือนกุมภาพันธ์ 2560 | สมบัติ |
| 6 | ป.โท สัตวแพทย์สาธารณสุข | ประชุมสัมมนาร่วมกับหลักสูตรของคณะ 1 ครั้ง ประชุมเฉพาะกรรมการปรับปรุงหลักสูตร เมื่อวันที่ 19 ต.ค. 59 ประชุมผ่านกรรมการบริหารหลักสูตร เมื่อวันที่ 28 ต.ค. 59 รอประชุมกรรมการบริหารหลักสูตรอีกรอบ ในวันที่ 19 ธ.ค. 59 เล่มปรับปรุงแล้วเสร็จประมาณ 95% ขาดอีก 5% จะเสร็จสมบูรณ์ เนื่องจากรอบรรจุวิชาเปิดใหม่ในหลักสูตรปรับปรุง ซึ่งอยู่ระหว่างการเขียนคำอธิบายรายวิชา คือ วิชา 716 710 6 หน่วยกิต | สมบัติ |
| 7 | ป.สัตว์เลี้ยง สัตว์เลี้ยง | ส่งผู้ทรงคุณวุฒิพิจารณา เมื่อวันที่ 21 ธันวาคม 2559 และอยู่ระหว่างรอผลการพิจารณาจากผู้ทรงคุณวุฒิ และคาดว่าจะส่งกรรมการกลั่นกรอง มหาวิทยาลัย ภายในเดือนกุมภาพันธ์ 2560 | ทักษ์ศภรณ์ |

มติ รับทราบ และให้นางสาวชนิดา ชาอินทร์ พิจารณารายชื่ออาจารย์ประจำหลักสูตร สำหรับหลักสูตร

ป.เอก วิทยาศาสตร์การสัตวแพทย์ ทั้งสองหลักสูตร หลักสูตร ป.โท วิทยาศาสตร์การสัตวแพทย์ หลักสูตรนานาชาติ และ ป.โท สหวิทยาการสัตวแพทยศาสตร์ หลักสูตรปกติ ให้ตรงกับคุณสมบัติของอาจารย์ประจำหลักสูตรด้วย

3.3 เรื่อง ประกาศมหาวิทยาลัยขอนแก่น เรื่อง ค่าใช้จ่ายในการจัดการหลักสูตรโครงการพิเศษฯ

ประธานแจ้งที่ประชุมฯ ถึงความคืบหน้าประกาศมหาวิทยาลัยขอนแก่น เรื่อง ค่าใช้จ่ายในการจัดการหลักสูตรโครงการพิเศษฯ คณะฯ ได้ส่งประกาศฯ ไปให้สำนักบริหารและพัฒนาวิชาการเพื่อนำเสนอสำนักงานกฏหมายของมหาวิทยาลัยเพื่อตรวจสอบข้อมูลให้เป็นไปตามระเบียบ และประกาศของมหาวิทยาลัย ตั้งแต่วันที่ 26 พฤศจิกายน 2557 ซึ่งถึงปัจจุบัน ยังไม่ได้รับการตอบกลับเพื่อเสนอลงนามประกาศใช้

มติ ให้จัดส่งประกาศฯ ทั้ง 2 ฉบับ ไปยังสำนักบริหารและพัฒนาวิชาการ อีกครั้งหนึ่ง โดยให้เพิ่มเติมชื่อสาขาวิชาวิทยาศาสตร์การสัตวแพทย์ เข้าไปในประกาศอีกสาขาหนึ่ง

3.4 รายงาน การคงอยู่และการสำเร็จการศึกษา

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ปีการศึกษา** | **2552** | **2553** | **2554** | **2555** | **2556** | **2557** | **2558** | **2559** | **พ้นสภาพ** | **สำเร็จการศึกษา** |
| 2552 | 8 | 8 | 8 | 4 (จบ และพ้นสภาพ ) | 3  (จบ ) | 1 | 1  (จบ ) | - | 1 | 7 |
| 2553 | - | 12 | 12 | 10  (จบ) | 9  (จบ) | 4 (จบ และพ้นสภาพ) | 2  (จบ) | 2 (ปัจจุบัน) | 1 | 9 |
| 2554 | - | - | 23 | 17 (จบ และพ้นสภาพ) | 15 (จบ และพ้นสภาพ) | 11 (จบ และพ้นสภาพ) | 7  (จบ) | 5  (จบ) | 8 | 10 |
| 2555 | - | - | - | 19 | 17  (จบ) | 9 (จบ และพ้นสภาพ) | 8  (จบ) | 3  (จบ) | 2 | 14 |
| 2556 | - | - | - | - | 11 | 11 | 9  (จบ) | 8 (ปัจจุบัน) | - | 2 |
| 2557 | - | - | - | - | - | 12 | 7 (จบ และพ้นสภาพ) | 7 | 3 | 2 |
| 2558 | - | - | - | - | - | - | 6 | 5 (จบ) | - | 1 |
| 2559 | - | - | - | - | - | - | - | 24 | 24 | - |
| **สรุป** | **8** | **20** | **43** | **50** | **55** | **48** | **40** | **54** | **39** | **45** |

วาระที่ 4 เรื่อง เสนอเพื่อพิจารณา

4.1 เรื่อง แผนงบประมาณในการจัดการศึกษา ระดับบัณฑิตศึกษา ประจำปี 2560

ประธานให้ที่ประชุมฯ พิจารณา แผนงบประมาณในการจัดการศึกษา ระดับบัณฑิตศึกษา ประจำปี 2560 ในส่วนโครงการ/กิจกรรม ที่ทางฝ่ายวิชาการ ได้ตั้งไว้ จำนวน 5 โครงการ ซึ่งเป็นเงินจำนวน 54,000 บาท โดยให้ที่ประชุมฯ พิจารณาเพิ่มเติมโครงการ และงบประมาณ

มติ เห็นชอบ

วาระที่ 5 เรื่อง อื่นๆ (ถ้ามี)

5.1 เรื่อง ความคืบหน้าของนักศึกษาในความดูแลของ ผศ.สมโภชน์ วีระกุล

นางสาวชนิดา ชาอินทร์ แจ้งในที่ประชุมเรื่องของนักศึกษาระดับปรัชญาดุษฎีบัณฑิต จำนวน 2 ราย คือ นายปฏิพัทธ์ พันธ์ชูเพชร และนางสาวรัตติกาล วรหล้า ซึ่งเป็นนักศึกษาในความดูแลของ ผศ. สมโภชน์ วีระกุล ซึ่งได้รับผลการประเมิน S ไม่เป็นไปตามประกาศคณะสัตวแพทย์ (ฉบับที่ 09/2554) เรื่อง แนวการปฏิบัติในการประเมินผลความก้าวหน้าในการทำวิทยานิพนธ์ และเกณฑ์การประเมินผลสอบวิทยานิพนธ์ของนักศึกษาระดับปริญญาโท และระดับปริญญาเอก

ที่ประชุมมีมติ ขอให้อาจารย์ที่ปรึกษา คือ ผศ.สมโภชน์ วีระกุล แจ้งถึงความคืบหน้าของนักศึกษาทั้ง 2 ราย ความว่า งานวิจัยของนักศึกษาเป็นงานวิจัยเก็บตัวอย่างเชื้อ ที่ค่อนข้างหายากและต้องใช้เวลา จึงไม่สามารถทำให้สำเร็จได้เร็วตามที่ได้ตั้งเป้าเอาไว้ อย่างไรก็ตามเนื่องจากนักศึกษาได้มีการทำงานอย่างต่อเนื่องอย่างสม่ำเสมอ อาจารย์จึงได้พิจารณาให้เกรด ตามเนื้องานที่นักศึกทำ โดยไม่ได้เข้มงวดกับแนวทางการให้เกรดที่คณะได้จัดทำไว้

มติ รับทราบ และได้ชี้แจงให้ทราบถึงเงื่อนไขของเวลาในการทำวิทยานิพนธ์ และแนะนำให้อาจารย์ช่วยดูแลอย่างใกล้ชิดเพื่อให้งานนักศึกษาบรรลุตามแผนที่วางไว้โดยเร็ว และ

5.2 เรื่อง การพิจารณาทุนวิจัยแบบร่วมทุน (Joint funding)

ประธานแจ้งความเป็นมาของทุนฯ ว่าทุนดังกล่าวเป็นทุนสำหรับนักศึกษาใหม่ และเป็นศิษย์เก่ามหาวิทยาลัยขอนแก่น ซึ่งในปีที่ผ่านมามีอาจารย์ จำนวน 2 ท่าน ที่ได้รับจัดสรรทุนดังกล่าว คือ ผศ.สรรเพชญ อังกิติตระกูล และ ผศ.สิริขจร ตังควัฒนา นั้น โดยบัณฑิตศึกษาได้ขอให้คณะฯ แจ้งจำนวนทุนฯ ประจำปีการศึกษา 2560 ตามแบบแสดงความจำนงในการร่วมสนับสนุนทุนวิจัยแบบร่วมทุน (Joint funding)

มติ ให้ แจ้งจำนวนทุนฯ ประจำปีการศึกษา 2560 ตามแบบแสดงความจำนงในการร่วมสนับสนุนทุนวิจัยแบบร่วมทุน (Joint funding) จำนวน 6 ทุน โดยแบ่งเป็นระดับปริญญาเอก จำนวน 3 ทุน และระดับปริญญาโท จำนวน 3 ทุน และให้รองคณบดีฝ่ายวิชาการนำเรื่องดังกล่าวเข้าพิจารณาในกรรมการคณะฯ ต่อไป

เลิกประชุมเวลา 15.30 น.

นส.ชนิดา ชาอินทร์

ผู้จดบันทึกรายงานการประชุม

รองคณบดีฝ่ายวิชาการ

ผู้ตรวจทาน